Staat versoek dat landdros uit O’Sullivan-saak moet onttrek | Maroela Media
Staatsaanklaer Jabulani Mlotshwa het tydens die verrigtinge by die landdroshof in Kempton Park ŉ beëdigde verklaring ingedien wat deur die ondersoekbeampte opgestel is waarin hy verklaar dat Nel tydens ŉ breek met O’Sullivan se raadgewende prokureur gesels het.
O’Sullivan is in April by OR Tambo in hegtenis geneem toe hy die land met sy Ierse paspoort wou verlaat. Hy is later vrygelaat op borgtog van R20 000. O’Sullivan staan tereg op aanklag dat hy artikel 26B van die Wet op Burgerskap oortree het.
Nel het tydens ŉ vorige hofverskyning O’Sullivan vergun om na Londen te reis om sy dogter se verjaarsdag te vier. Volgens Mlotshwa het Nel met O’Sullivan se prokureur gepraat voor hy sy besluit geneem het. Die staat het die vergunning teengestaan.
Mlotshwa het gesê dit is “noodsaaklik en fundamenteel” vir die landdros om onpartydig te bly om ŉ regverdige uitspraak te kan lewer.
Die staatsaanklaer het gesê die landdros moet enige aktiwiteit vermy wat die indruk kan skep dat hy partydig is.
Adv. Barry Roux, vir O’Sullivan, het verduidelik die gesprek het betrekking gehad op die beskikbaarheid van ŉ tolk. Hy het gesê daar is geen meriete in die versoek dat die landdros moet onttrek nie en die hofsaak moet voortgaan.
Nel het uitspraak tot Vrydag voorbehou oor die staat se versoek dat hy moet onttrek.
Lees alle vorige berigte oor Paul O’Sullivan op Maroela Media.
[Foto’s] Zuma stem by Nkandla
Het die staatsaanklaer gehoor waaroor hulle praat? Baie regsmense ken mekaar. Dalk was die gesprek oor goed soos “onthou jy die dae toe ons saam gestudeer het” of “hoe gaan dit met jou ma”
As ek n Ierse paspoort gehad het, was en LANKAL weg uit hierdie stupid land met al sy misdaad, korrupsie, swak dienslewering, beurtkrag ens ens.
kinderagtigheid. maar asb staatsaanklaer jabulani mlotshwa rig n vertoee en vra dat al die lede van die MRK & NVG uit hulle posts ontslaan word. die wereld het gesien hulle is glad nie onpartydig nie.
Kan ons nie iets doen dat O’Sulliyvan die nuwe OB word.nie. Dan kan hy die.regering lekker baie lank besig hou.
Ek dink hulle hou O’Sullivan net besig sodat hy nie tyd het om die regte korrupte, skelm hoë profiel mense se sake te ondersoek nie. Sterkte Paul!!!